हम यही तो चाहते हैं कि चुनाव इस बार इन्हीं मुद्दों पर हों. हर बार चुनाव धर्म के नाम पर होते हैं, अब हम उन्हें असली मुद्दों पर लाना चाहते हैं. हम चाहते हैं कि जनता सवाल पूछे कि कौन सी पार्टी लड़कियों को बलात्कार से मुक्ति दे सकती है. यदि आप फिर इन्हीं को वोट देंगे तो क्या बलात्कार जैसे अपराधों से मुक्ति मिल सकती है? कांग्रेस से यह सवाल किया जाना चाहिए कि देश में इतने बलात्कार हो रहे हैं, सरकार क्या कर रही है?